Naradiya Purana

An Naradiya Purana (Sanskrito: नारदीय पुराण, Naradiya Purana) o Narada Purana (Sanskrito: नारद पुराण), an duwang tekstong Vaishnavismo na nakasurat sa tataramon na Sanskrito. An saro sa teksto inaapod man na Major Purana, na pig-aapod man na Mahapurana mantang an saro pa inaapod na Minor Purana (Upapurana), inaapod man na Brihannaradiya Purana.

Bakong arog kan kadaklan na Purana na ensiklopediko, an tekstong Brihannaradiya (80%) nasesentro sa pagsamba ki Vishnu, mantang an tekstong Naradiya kompwesto nin 41 kapitulo (20%) sa pagsamba ki Vishnu asin an ibang mga kapitulo (80%) nasasakupan an mahiwas na tema kabali an dakulang kompilasyon kan Mahatmya (giya sa pagbyahe) pasiring sa mga templo asin lugar sa may gilid kan salog na Ganga asin sa kataraid na mga rehiyon.

Bisto an Naradiya Purana sa pagdedikar nin desiotsong kapitulo sa iba pang Puranas, sarong bilog na kapitulo na sinusumaryo an lambang mayor na Purana. Bisto man ini sa mga bersikulo kaini na pigrurukyaw an Budha sa kapitulo 1.2.

Toltolan